**Žene koje me okružuju!**

**Žene oko mene**

Pogledamo li malo oko sebe, možemo vidjeti kako u našoj okolini postoje različite žene, različitih stavova, izgleda i ponašanja. Neke od njih imaju lagodan život, dok ima i onih čiji je život pun patnje i boli, mukotrpnih putova do uspjeha i neprospavanih noći. Svaka od njih ima svoju priču.

Zamisli...

Sjediš u jednom kafiću, izaberi stol tako da imaš nesmetan pogled prema ulici i počni polako gledati oko sebe.

Primjećuješ li onu punašnu ženu kako lagano, s noge na nogu korača ulicom?

Ta žena je, možda, bolesna, ne može kontrolirati svoje debljanje koliko god ona to pokušavala.

Možeš li zamisliti koliko je ružnih pogleda upućeno u nju?

Gledaj dalje...

Zapinje li ti za oko ona vitka, visoka, u profinjenoj odjeći, kako je svu pažnju ovog svijeta posvetila svom mobitelu?

Ta žena je, možda, još jedna od onim razmaženih, tatinih princeza koje sve dobivaju na pladnju. No, može biti i jedna od onih čija budućnost leži na mnogo muke i truda koje treba uložiti ne bi li si iskovale dobar život.

Nastavi dalje.

Gledaj oko sebe.

Promatraj.

Baci pogled na stol malo podalje od tebe gdje sjedi usamljena žena, nimalo provokativno odjevena.

Zagledaj se malo u njeno lice i ruke.

Vidiš li nešto?

Uočavaš li šminkom prikrivenu, ljubičastu masnicu ispod njenog desnog oka? Ili možda onih par malih na njezinu zapešću? Te ispucale usne i malu ranicu kraj njih?

Pogledaj joj u oči.

Primjećuješ li nešto u njima?

U njima nema ništa. Izgubljene su u onoj slamci koju isprepliće među prstima, te ne miče i samo što ne pusti suzu. Emocionalno slomljena.

Možeš li zamisliti što joj se sve događa u životu?

Ta žena, možda, svake večeri ide sa suzama u krevet.

Nažalost, ona nije jedina. Ima još takvih, ali nikako da sve isplivaju na površinu i dignu glas za sebe, one šute.

Tada krajičkom desnog oka vidiš ženu u hidžabu.

Nemoj sad u prvi plan staviti nju nego okolinu.

Vidiš li njihovu reakciju?

Odmjeravaju je od glave do pete, te pomno prate njeno kretanje.

Pa čemu to?!

Čime je zaslužila tu reakciju?

Time što poštuje svoju kulturu i običaje? Svojom vjerom ili nacionalnošću? Što nam njena odjeća govori o njoj, o tome kakva je ona osoba? Nije cijeli narod kriv za pogreške pojedinca, zapamti to!

Također, ima onih žena koje se stalno smiju, no zapravo pokušavaju sakriti svoju tugu. Žena koje jedva sklapaju kraj s krajem, ali svejedno svojoj djeci pružaju sve što im je potrebno. Prvo joj je na pameti obezbijediti dijete, pa tek onda sebe, ako je u mogućnosti. Ima i onih koje ne znaju kako pobjeći od boli i patnje koju joj nanose, pa dižu ruku na sebe.

Može se još u nedogled govoriti o tipovima žena, ali to nije toliko bitno. Bitno je to da ni jedna žena, kao i svako živo biće, ne zaslužuje biti izloženo nasilju ili bilo kojem načinu izrugivanja. Treba prihvatiti činjenicu da smo svi mi različiti i da si međusobno trebamo pomagati. Živimo u vremenu kada su u našem društvu pomiješane nacionalnosti, vjerovanja i stavovi i ne smijemo si dopustiti granice već trebamo biti realni i objektivni, bez predrasuda.

Mi smo jedan narod, zato se tako i ponašajmo. Poštujmo se i ne radimo jedni drugima zlo.

To vrijedi za sve, nema iznimaka.